கேள்வி: சந்தோசு குமார் காக்கர் குறித்து விரிவாக சொல்லுங்கள்.
பதில்: சந்தோசு குமார் காக்கர் (''Santosh Kumar Kacker'') இந்தியா சேர்ந்த கழுத்து மற்றும் தலை அறுவைச் சிகிச்சை நிபுணர் ஆவார். தில்லி அகில இந்திய மருத்துவ அறிவியல் நிறுவனத்தின் இயக்குநராக இருந்தார். 1960 ஆம் ஆண்டில் மருத்துவத்தில் பட்டம் பெற்ற இவர், 1963 ஆம் ஆண்டில் இலக்னோ உள்ள இன்றைய கிங் சியார்ச்சு மருத்துவ பல்கலைக்கழகத்தில் தலை மற்றும் கழுத்து மருத்துவத்தில் முதுகலைப் பட்டம் பெற்றார். 1968 ஆம் ஆண்டில் இலண்டனின் இராயல் அறுவைச் சிகிச்சை மருத்துவர்களுக்கான உதவித்தொகையையும் பெற்றார். இந்திய மருத்துவ ஆராய்ச்சி சபை (ஐசிஎம்ஆர்) மற்றும் இந்திய தலை மற்றும் கழுத்து மருத்துவர்கள் சங்கத்தின் நிபுணர் குழுவில் உறுப்பினராக உள்ளார். ஊனமுற்றவர்களுக்கான உதவிகளை உருவாக்குவதற்கான குழு தலைவராகவும் உள்ளார்.[http://doctor.ndtv.com/expert/ndtv/expertid/232/Dr_(Prof)_Santosh_Kacker.html "Expert profile"]. Doctor NDTV.com. 2015. Retrieved 21 July 2015. குடியரசுத் தலைவரின் முன்னாள் கவுரவ அறுவை சிகிச்சை நிபுணரான இவர், தனது மருத்துவ ஆராய்ச்சி கண்டுபிடிப்புகளை அசல் ஆராய்ச்சி கட்டுரைகள் மற்றும் மருத்துவ ஆவணங்கள் என பல சக மதிப்பாய்வு செய்யப்பட்ட பத்திரிகைகளில் வெளியிட்டுள்ளார்.இந்திய அரசு இவருக்கு 1986 ஆம் ஆண்டில் நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கியது. தில்லியில் உள்ள சீதாராம் பார்தியா அறிவியல் மற்றும் ஆராய்ச்சி நிறுவனத்தில் மூத்த ஆலோசகர் பதவியில் இருந்து ஓய்வு பெற்றார். வீட்டிலிருந்தே தனது பயிற்சியைத் தொடர்கிறார் மற்றும் தொண்டு மருத்துவமனைகளில் அறுவை சிகிச்சைகளுக்குச் செல்கிறார்.